ยูบิน

1988–2007  ชีวิตในช่วงต้น

คิม ยู-บิน เกิดเมื่อวันที่ 4 ตุลาคม ค.ศ. 1988 ที่เมืองกวางจู ประเทศเกาหลีใต้ เธออาศัยอยู่ในเกาหลีใต้จนกระทั่งถึงมัธยมปลาย ได้เข้าเรียนที่โรงเรียนมัธมอันยางในระยะเวลาหนึ่งก่อนที่จะย้ายไปยัง แซนโฮเซ, แคลิฟอร์เนีย และจบการศึกษาระดับมัธยมปลายจาก Leland High School ยูบินจบการศึกษาระดับปริญญาตรีสาขาภาพยนตร์และดนตรีจากมหาวิทยาลัย Myongji
เดิมยูบินถูกวางตัวไว้ให้เปิดตัวในฐานะสมาชิกของวง Five Girls ภายใต้สังกัด Good Entertainment พร้อมกับ G.NA, Uee After School, Jun Hyo-seong Secret และ Spica Yang Ji-won อย่างไรก็ตามวงได้ถูกยุบไม่นานก่อนที่พวกเขาจะเปิดตัวในปี ค.ศ. 2007 เนื่องจากปัญหาทางการเงินของ Good Entertainment และสมาชิกทุกคนที่ออกจากบริษัทได้แยกย้ายกันไปยังบริษัทบันเทิงแห่งอื่นในเกาหลีใต้

2007–2017  สมาชิกของวันเดอร์เกิลส์

ยูบินเปิดตัวในฐานะสมาชิกใหม่ของวงวันเดอร์เกิลส์ในวันที่ 7 กันยายน ค.ศ. 2007 เธอได้รับการแนะนำในฐานะแร็ปเปอร์หลักของวงแทนที่ฮย็อนอา แม้ว่าเธอจะเป็นที่รู้จักในฐานะแรปเปอร์ของวันเดอร์เกิลส์เป็นส่วนใหญ่ แต่ยูบินยังทำหน้าที่เป็นนักร้องเสริมของวงเช่นกันในบางครั้ง อย่างเช่น ในเพลง "This Time" และ "Wishing on a Star" นอกเหนือจากการแสดงกับวงแล้ว เธอยังปรากฏตัวในมิวสิควิดีโอหลายเรื่องประกอบด้วย "10 Out of 10" ของวงร่วมค่าย 2PM และชินฮวา "Once in a Life Time" นอกจากนี้ยูบินยังได้ร่วมงานกับศิลปินเดี่ยวอีกหลายคน เช่น  Andy Lee Shinhwa, Lee Min-woo, Kim Bum-soo และ Chun G และในปี 2008 เธอได้ร่วมแสดงสั้นๆ ใน Here He Comes ซิทคอมที่โด่งดังของ MBC
ยูบินเปิดตัวเนื้อเพลงที่เธอแต่งขึ้นเป็นครั้งแรกในเพลง "Do You Know That?" ของ Kim Bum-soo หลังจากนั้นยูบินได้แต่งท่อนแร็พของตัวเองในเพลงอื่นๆ อีกหลายเพลง ในปี ค.ศ. 2011 ยูบินเป็นผู้เขียนเนื้อเพลงฃองเพลง "Girls Girls", "Me, In" และ "Sweet Dreams" ในอัลบั้มที่สองของวันเดอร์เกิลส์ และยังเป็นผู้เขียนเพลง "Hey Boy" ในมินิอัลบั้มของวง Wonder Party ที่วางจำหน่ายในวันที่ 3 มิถุนายน ค.ศ. 2012 ต่อมาในปี ค.ศ. 2013 ยูบินได้เปิดตัวในบทบาทการแสดงอย่างเป็นทางการในละครเรื่อง The Virus ของ OCN ซึ่งได้รับบทเป็น Lee Joo-Yeong แฮ็กเกอร์อัจฉริยะและผู้เชี่ยวชาญด้านไอที
ในวันที่ 24 มิถุนายน ค.ศ. 2015 มีการประกาศว่าวันเดอร์เกิลส์จะกลับมาอีกครั้งในฐานะวงดนตรีหลังจากที่ว่างเว้นจากการทำกิจกรรมเป็นเวลานานถึงสองปี วันที่ 17 สิงหาคม ค.ศ. 2015 ยูบินได้รับการยืนยันในการเข้าร่วมแข่งขันใน Unpretty Rapstar ซีซันที่สอง ทำให้ความนิยมของเธอเพิ่มขึ้นอย่างมาก สไตล์การแต่งหน้าและทรงผมของเธอกลายเป็นที่นิยมในเกาหลีใต้ ต่อมาในวันที่ 26 มกราคม ค.ศ. 2017 มีการประกาศว่าวันเดอร์เกิลส์ตัดสินใจแยกวงหลังจากสัญญาหมดอายุ ยูบินเป็นหนึ่งในสองสมาชิกที่เลือกที่จะอยู่กับ JYP Entertainment และต่อสัญญาของเธอในฐานะศิลปินเดี่ยว ในวันที่ 10 กุมภาพันธ์ของปีเดียวกัน วงได้วางจำหน่ายซิงเกิ้ลสุดท้าย "Draw Me"

2018–ปัจจุบัน การเปิดตัวในฐานะศิลปินเดี่ยวพร้อมกับซิงเกิล City Woman และ #TUSM

ในเดือนเมษายน ค.ศ. 2018 ยูบินประกาศว่าเธอกำลังเตรียมตัวสำหรับซิงเกิลชุดแรกของเธอผ่านบทสัมภาษณ์ในนิตยสาร Cosmopolitan วันที่ 15 พฤษภาคม JYP Entertainment ประกาศว่าเธอได้เสร็จสิ้นการถ่ายทำมิวสิควิดีโอสำหรับซิงเกิ้ลหลักซึ่งวางแผนที่จะวางจำหน่ายพร้อมกับอัลบั้มของเธอในต้นเดือนมิถุนายน ซิงเกิลอัลบั้มชุดแรก City Woman ถูกวางจำหน่ายในวันที่ 5 มิถุนายน ค.ศ. 2018 โดยมี "Lady" เป็นเพลงไตเติล เพลงไซต์แทร็ก "City Love" ไม่ได้ถูกวางจำหน่ายด้วยเนื่องจากปัญหาลิขสิทธิ์ แทร็กดังกล่าวถูกวางจำหน่ายล่าช้าหลังจากประกาศดังกล่าว เนื่องจากความคล้ายคลึงกับเพลงแนว Japanese city pop  "Plastic Love" ในปี ค.ศ. 1984 ของ Mariya Takeuchi และต่อมาในวันที่ 27 พฤศจิกายน ค.ศ. 2018 ยูบินได้ปล่อย EP แรกของเธอ #TUSM  ที่มาพร้อมกับเพลงไตเติล "Thank U Soooo Much"